b'\n_START_ARTICLE_\nJosip Turk (politik)\n_START_SECTION_\n\xc5\xbdivljenje in delo\n_START_PARAGRAPH_\nTurk je po kon\xc4\x8dani osnovni \xc5\xa1oli obiskoval 2 razreda realke (1878-1879) in nato trgovsko \xc5\xa1olo, 1890 je po o\xc4\x8detu prevzel prevozni\xc5\xa1tvo. Leta 1896 je bil izvoljen v ljubljanski ob\xc4\x8dinski svet, kjer je deloval s presledki nad 30 let; bil je: \xc4\x8dlan stavbnega odbora, odbora za regulacijo mesta (raz\xc5\xa1irjenje mestnega vodovoda, elektrarne, klavnice) idr.; v letih 1927\xe2\x80\x931928 je bil pod\xc5\xbeupan mesta Ljubljana. Pri Mestni hranilnici ljubljanski je bil \xc4\x8dlan upravnega odbora in ravnateljstva in podpredsednik. Leta 1935 postal \xc4\x8dastni me\xc5\xa1\xc4\x8dan Ljubljane._NEWLINE_Turkovo poglavitno zanimanje pa je veljalo gasilski organizaciji, ki je bila v Ljubljani dotlej pod nem\xc5\xa1kim vplivom. Leta 1900 je uvedel pri ljubljanskem gasilskem dru\xc5\xa1tvu slovensko poveljevanje, bil od 1904 njegov podna\xc4\x8delnik oziroma do 1936 na\xc4\x8delnik. Bil je stare\xc5\xa1ina Gasilske zajednice za Dravsko banovino.'